钦定古今图书集成/明伦汇编/家范典/第029卷 > 春秋四传 > 《文姜会齐侯》
## 钦定古今图书集成/明伦汇编/家范典/第029卷 > 春秋四传 > 《文姜会齐侯》

《春秋》：庄公二年“冬十有二月，夫人姜氏会齐侯于禚。”
四年“春王二月，夫人姜氏飨齐侯于祝丘。”

《左传》书，奸也。

《穀梁传》：“妇人既嫁不逾竟，逾竟非正也。妇人不言会，
言会非正也，飨甚矣。”

《胡传》：“妇人无外事，送迎不出门，见兄弟不逾阈。在家
从父，既嫁从夫，夫死从子。”今会齐侯于禚，是庄公不
能防闲其母，失子道也。故赵匡曰：“姜氏齐侯之恶著
矣，亦所以病公也。曰：‘子可以制母乎？夫死从子，通乎
其下，况于国君。君者，人神之主，风教之本也，不能正
家，如正国何？若庄公者，哀痛以思父，诚敬以事母，威’”
刑以督下，车马仆从，莫不俟命。“夫人徒往乎？夫人之
往也，则公威命之不行，哀戚之不至尔。”